hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de de de hu hu hu hu hu hu hu en hu hu hu hu hu hu en hu hu hu hu hu hu hu hu en hu en hu hu hu ru hu hu hu en en hu hu hu hu hu hu hu hu hu hu hu hu hu hu hu hu hu hu de es hu hu hu hu hu hu hu hu hu hu hu
Ford Strauss Autószalon - Híreink, aktualitások, információk
Ford Ranger Stormtrak & Wolftrak - HAMAROSAN
A Ford a korlátozott darabszámú, exkluzív Ranger Stormtrak és Wolftrak változatokkal bővíti Európa legkelendőbb pickupjának kínálatát
A Ford a héten mutatta be a Ranger Stormtrak és Ranger Wolftrak modellváltozatokat; a két izgalmas, korlátozott darabszámú autó még magasabb szintre emeli a vállalat díjnyertes pickupjának stílusát és képességeit.
A Ranger Stormtrak egy prémium pickup, amely különleges stílusával és kiegészítőivel az olyan vásárlókat vonzza majd, akik értékelik az aktív munka- és életstílusukhoz illő, kivételes képességeket és a gazdag felszereltséget. A Ranger Wolftrak egy kalandra termett, kemény gép; ezt az autót olyan embereknek tervezték, akik a szabadban dolgoznak, és komoly off-road tudást várnak el autójuktól, ám ezzel együtt komfortos és vonzó járműre is vágynak.
“A vásárlók imádják a Ranger látványos stílusát és keménységét, ezért úgy építettük meg az új Stormtrak és Wolftrak változatokat, hogy még többet nyújtsanak e téren,” mondta el Hans Schep, a Ford Európa haszongépjármű részlegének vezérigazgatója. “A Stormtrak lenyűgöző látványa és fényűző felszereltsége jól illik az aktív életstílushoz, a Wolftrak pedig olyan terepképességekkel bír, aminek köszönhetően tulajdonosa bármikor bátran maga mögött hagyhatja az aszfaltozott utakat, ha ezt kívánja a munkája vagy a hobbija.”
A korlátozott darabszámú Ranger Stormtrak és Wolftrak modellek idén októbertől jelennek meg a Ford európai márkakereskedéseiben, tovább gazdagítva a Ford díjnyertes Ranger-kínálatát, amelyben már jelenleg is megtalálható az izgalmas Ranger Raptor, a rally-gyökerekkel rendelkező Ranger MS-RT és a nemrégiben bemutatott Ranger fülkés-alvázas kivitel.
A Ford ezzel egy időben bemutatja az új motoros csomagtérrolót is, ami alapáron jár a Ranger Stormtrakhoz, és opcióként rendelhető a Ranger Wildtrak duplakabinos kivitelhez.
Ranger Stormtrak: a természet ereje
A prémium Ranger Wildtrak sorozatra épülő új Ranger Stormtrak még gazdagabb felszereltséget, magasabb szintű kényelmet és egyedi burkolatokat kínál. A korlátozott darabszám biztosítja, hogy a tágas hátsó üléssort kínáló duplakabinos és hosszabb platóval készülő nyújtott kabinos kivitelek kifejezetten exkluzív autónak számítsanak.
Mindegyik Ranger Stormtrak modellben a Ford legerősebb 2,0 literes 213 lóerős EcoBlue Bi-turbo dízelmotorja hajtja, amelynek 500 Nm forgatónyomatéka lenyűgöző vonóerőt biztosít. A kényelmes országúti autózásról az alapáras, kapcsolható négykerékhajtás gondoskodik, és a motorhoz tízfokozatú automata sebességváltó csatlakozik.
A Ranger Stormtrak különlegessége a látványos Rapid Red fényezés, amit exkluzív, piros légbeömlőbetétek egészítenek ki, még jobban kihangsúlyozva az orr-rész erőteljes stílusát. A LED fényszórók és az alsó védőelemek szintén alapáron járnak az autóhoz, amihez Frozen White és Blue Lightning fényezés is rendelhető. A Ranger Stormtrak látványát még markánsabbá varázsolja a gépháztető és az oldalsó karosszériaelemek matricázása, a vaskos, háromdimenziós emblémák, a fekete hátsó lökhárító és a sportos szélterelő elem.
Mindemellett az alapfelszereltség része még a platóbélés, a raktérmegosztó elem és a Ford új motoros csomagtérrolója is, ami kényelmesebbé és praktikusabbá teszi a rakományok szállítását. A népszerű Wildtrak-sorozathoz hasonlóan a Ranger Stormtrak is 1,0 tonnás hasznos teherbírást és 3500 kg vontató képességet kínál.
A Ranger Stormtrak utasterét prémium kidolgozás és praktikus kialakítás jellemzi. A csak a Stormtrak változathoz kapható üléseket ugyanolyan bőrkárpit borítja, mint az ikonikus Ranger Raptorban; a bőrt dombornyomású Stormtrak-emblémák díszítik, a párnázatot pedig tartós szövetbetétek egészítik ki. A belső felületek sötét grafit színűek, és a kárpitokat piros fonallal varrják.
Ranger Wolftrak: meghódítja a vadont
A Ranger Wolftrak azok számára készül, akik kimagasló terepképességű, látványos megjelenésű autót keresnek. A Ranger XLT-sorozatra épülő Wolftrakban a Ford 2,0 literes, 170 lóerős EcoBlue dízelmotorja dolgozik, és a vásárlók választhatnak a hatfokozatú manuális és a tízfokozatú automata sebességváltók közül.
A menet közben kapcsolható négykerékhajtás, az elektronikusan zárható hátsó differenciálmű és a terepgumik alapáron járnak az autóhoz, ami így a legkeményebb terepeken is megállja a helyét, és a felező fokozat segítségével a meredélyeken és a laza talajon is kiválóan boldogul.
A Ford arra számít, hogy a Ranger Wolftrak egyaránt vonzó lesz majd a mezőgazdasággal, erdőgazdálkodással vagy outdoor sporttevékenységekkel foglalkozó vállalkozások, illetve a magánemberek számára. Az 1,0 tonnás hasznos teherbírás és a 3500 kg vontató képesség komoly szállító kapacitást jelent, és az autóhoz platóbélés is jár. Az opcionális, kézzel működtethető platóborítás vagy az Aeroklas platófelépítmény ennél az autónál egyedi matt fekete színű, ami jól passzol a Ranger Wolftrak sötét árnyalatú külső kiegészítőihez.
A kizárólag a Ranger Wolftrak kínálatában szereplő, hosszan hátranyúló, sportos bukócső nemcsak az autó külső megjelenését varázsolja különlegessé, hanem a különféle szállítmányok rögzítéséhez is praktikus segítséget nyújt. Az impozáns Conquer Grey fényezéshez jól illik az alsó védőelemek, a 19 colos könnyűfém keréktárcsák és a küszöbelemek fekete színe, de a vásárlók Sea Grey árnyalatú fényezést is rendelhetnek autójukhoz. A pickup különleges stílusára a sötétített Wolftrak emblémák teszik fel a koronát.
A Ranger Wolftrak kabinjának különlegességei a Wolftrak emblémák, a matt fekete műszerfal és ajtóbetétek, illetve a strapabíró, minden évszakban használható padlószőnyegek. A 8 colos érintőképernyővel összekapcsolt SYNC 3 konnektivitási és navigációs rendszer alapfelszerelés.
Új motoros csomagtérroló: praktikus ötlet
Az új modellváltozatokkal együtt a Ford a népszerű platótakaró csomagtérroló motoros mozgatású változatát is bemutatja, ami opcióként rendelhető a Ranger Wildtrak modellhez, és alapáron szerepel a Ranger Stormtrak kínálatában. A motoros csomagtérroló egyszerűen és kényelmesen kezelhető; a felhasználók az indítókulcs gombjával, a platón belül elhelyezett gombokkal, illetve a műszerfalon található kapcsolóval is nyithatják-zárhatják a szerkezetet. A szenzoros becsípődés gátló megakadályozza, hogy megsérüljön a felhasználók keze vagy a rakomány.
A Ranger tavaly rekordot állított fel, éves szinten 34,9 százalékos részesedést szerezve a szegmensben, tovább erősítve ezzel az Európa legkelendőbb pickupjaként elért pozícióját.
Ford Ranger Special Edition
Mustang Mach-E - megérkezett!
4.74 (Based on 54 reviews)
9700 Szombathely, Zanati u. 58.
© 2022 - Strauss Autószalon Minden jog fenntartva!